*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*216. számú előterjesztés*

Bátaszék Város Önkormányzat Képviselő-testületének 2018. augusztus 29.-én

16,00 órakor megtartandó ülésére

*Önkormányzati tulajdonú külterületi utak közlekedésforgalmi szabályozottságának kiegészítése*

|  |
| --- |
| **Előterjesztő:** Dr. Bozsolik Róbert polgármester  **Készítette:** Farkas András főelőadó  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2018. 08. 28. |

***Tisztelt Képviselő-testület!***

Az elmúlt időszakban az ún. Orbán hegyre vezető út önkormányzati tulajdonú részén (Molyhos Tölgy út - 0592/1 hrsz. és 0854 hrsz.), és az állami tulajdonú szakaszán is (0592/2 hrsz.) jelentősen megnövekedett a teherforgalom, valamint a lokálisan lezúduló csapadék együttes hatására szerkezetileg rongálódott, több helyen eltűnt a padka, amelyet a lezúduló áradat kimosott. Az út szerkezetének megóvása érdekében szükséges a 10 tonnánál nagyobb tömegű gépkocsik úthasználatának tiltása, amelyet a célforgalom részére feloldanánk.

A közúti közlekedésről szóló 1988 évi I. törvény 34. §-a kimondja;

1. A közút kezelője köteles gondoskodni arról, hogy a közút biztonságos közlekedésre alkalmas, közvetlen környezete esztétikus és kulturált legyen

1. A közúti forgalmi rendjét a közút kezelője alakítja ki. A forgalmi rendet- a forgalmi körülmények vagy a baleseti helyzet jelentősebb változása esetén, de legalább 5 évenként- a közút kezelőjének felül kell vizsgálnia, és ha szükséges módosítania kell.

Fent sorolt törvényi kötelezettségünknek eleget téve a meglévő nyilvántartásunk alábbi kiegészítésekkel történő módosítását kérnénk elfogadni:

**Külterületi módosítás:**

|  |  |
| --- | --- |
| Molyhos Tölgy út ( 0592/1) és a 0854 hrsz | |
| 2 db | teherautóval behajtani tilos | | Képtalálat a következőre: „behajtani tilos 10 tonnás korlátozó” |
| 2 db | kivéve célforgalom | | kivéve célforgalom |

**Ha t á r o z a t i j a v a s l a t :**

**a Molyhos Tölgy út (0592/1) és a 0854 hrsz-ú külterületi út közlekedésforgalmi szabályozása**

Bátaszék Város Önkormányzatának Képviselő-testülete;

a.)  *a közúti közlekedésről szóló 1988 évi I. törvény 34. § (2) bekezdésében* foglaltakra figyelemmel Bátaszék város önkormányzati tulajdonú közúthálózatának forgalmi rendjére vonatkozó és a 205/2015. (IX. 30.) önk.-i határozattal jóváhagyott csomópontokra bontott szabályozását 2018. szeptember 30-tól a Molyhos Tölgy út (0592/1 hrsz.) és a 0854 hrsz. külterületi útra két „teherautóval behajtani tilos” és két „kivéve célforgalom” táblával kiegészíti,

b.)   megbízza a városüzemeltetési irodát a forgalmi rend módosításához szükséges új KRESZ táblák kihelyeztetésével.

*Határidő:* 2018. szeptember 30.

*Felelős:* Dr. Bozsolik Róbert polgármester

*Határozatról értesül:* BÁT-KOM 2004. Kft.

Bátaszéki KÖH városüz.-i iroda

irattár